Lolland-Falsters Stifts-Tidende, 1843-08-24
Jndenlandske Efterretninger. Efter Forlydende vil Prinds Frederik af Hessens Formæling med den russiske Storfyrstinde finde Sted i Begyndelsen af September Maaned, hvorpaa de med en Escadre af tre russiske Linieskibe ville blive førte til Kjøbenhavn. Prinds Wilhelm har i denne Tid indledt Underhandlinger med Apotheker Schmidt, Eier af det Mac-Evoyske Palais, og Jndkjøbet af dette, der støder umiddel bart op til Palaierne paa Amalienborg, og særdeles vel egner sig til Beboelse for det unge Fyrste par. Eieren skal allerede være gjort et Tilbud af 50,000 Rbd. (Aalb. Av.) Carstensens Tivoli udgjør i denne Tid den fornemste Conversationsgjenstand i Kjøbenhavn. Har De været i Tivoli, er ialmindelighed det første Spørgsmaal man gjør en Bekjendt, og ialmindelighed faaer man et bekræftende Svar eller ogsaa Jeg skal derhen, naar min Tid tillader det, man bør jo spandere sine 24 s. for at see alle de Undere, hvorom Folk tale saa meget. Og virkelig er Tivoli værd at see, det er arrangeret med stor Smag og Elegance, det mangler Jntet, som man med billighed kan fordre, og overgaaer de fleste lignende Establissementer, der findes i de største Byer i Udlandet. For sine 24 s. kan man høre den smukkeste Musik udført af det Lumbyelske Selskabs og Andre dygtige Musicerende, for hvilken Nydelse man forhen alene betalte 3 til 4 Mk. desuden kan man see Beriderkunster, Jongleur-Dito samt Præstationer i et nydeligt lille Theater af den franske Herkules Jean Dupuis. J Bazaren, som er overordentlig smuk indrettet, findes Udvalg af forskjellige Jndustrigjenstande, der glæde sig ved en temmelig god Afsætning, men navnlig er det de smukt udstyrede Caffer, Øludsalgene og Conditorierne, der stadigt ere overfyldte med Folk. Udmærket smuk og elegant er Concert- og Dandse-Salen, som i antik Smag er decoreret af Maleren Løffler, den er høi og rummelig, med en aaben Estrade udtil den ene Side, og om Aftenen frembringe de mange farvede Lamper af et nyt Slags, som man her seer for første Gang, en glimrende Effect. Man kan ikke andet end beundre den Hurtighed, hvormed alt dette er blevet færdigt, især da hele Arrangementet har oversteget Forventningen, og unegteligt er det, at Carstensen, ved at sætte saamange Hjul i Bevægelse og ved at vælge den dygtige og smagfulde Architect Stilling, der har staaet i Spidsen for det Hele, har gjort det Umulige muligt. Tivoli glæder sig ogsaa ved et overordentligt Besøg, i de 2 første Dage skal der allerede være bleven afsat henved 10,000 billetter, hvilket udgjør en ret smuk Sum, især naar hertil kommer Jndtægten fra Rutschbanen og de ziirlige Gondoler, som aldrig mangle Besøg. Navnlig er Rutschanen meget stærkt besøgt og Vognene ere aldrig stille, skjøndt Rutschningen yder et temmeligt halsbrækkende Syn. Vil det saaledes blive ved, som det har begyndt, om ogsaa i en mindre Grad, saa ville Actionairerne kunne glæde sig ved et temmeligt godt Udbytte. Mindre fornøiede med Tivoli ere Eierne af Beværtningsstederne udenfor Portene; de begynde allerede at klage gudsjammerligt og mene, at det vil ende med at ruinere dem. Denne Frygt er heller ikke ugrundet, især naar Jndgangsprisen til Tivoli, vil blive nedsat, thi da er det rimeligt, at Kjøbenhavnernes Forlystelsessyge vil finde sit Centralisa(Aalb. Av.) tionspunct her.